Artemidė
UŽDUOTIS

Dzeusas padovanojo Artemidei stačiakampį sklypą miškui auginti. Kairioji sklypo kraštinė eina teigiama y koordinatės ašimi, o apatinė – teigiama x ašimi. Sklypo apatiniojo kairiojo kampo koordinatės yra (0, 0). Dzeusas liepė Artemidei sodinti medžius tuose taškuose, kurių abi koordinatės – sveikieji skaičiai. Artemidei patinka natūraliai atrodantis miškas, todėl ji medžius susodino taip, kad jokia du medžius jungianti atkarpa nėra lygiagreti nei x, nei y ašiai.

Kartą Dzeusas liepė Artemidei nukirsti dalį medžių. Medžiai turi būti kertami laikantis šių reikalavimų:
1.	Reikia nukirsti ne mažiau kaip T medžių.
2.	Iškirstame plote turi būti galima įrengti stačiakampę futbolo aikštę. Artemidė turi iškirsti visus medžius tame stačiakampyje ir negali iškirsti jokių medžių už jo ribų. 
3.	Iškirsto stačiakampio kraštinės turi būti lygiagrečios x ir y ašims. 
4.	Du priešingi aikštės kampai privalo būti tose vietose, kur auga medžiai; tie du medžiai turės būti nukirsti.

Kadangi Artemidė mėgsta medžius, ji nori išpildyti Dzeuso reikalavimus nukirsdama kuo mažiau medžių. Parašykite programą, kuri surastų reikiamą iškirsti stačiakampį miško plotą. Žinoma informacija apie mišką ir mažiausias medžių, kuriuos būtina nukirsti, skaičius.

PRADINIAI DUOMENYS
Pradiniai duomenys įrašyti byloje artemis.in. Pirmoje eilutėje įrašytas vienas sveikasis skaičius N: medžių skaičius miške. Antroje eilutėje įrašytas vienas sveikasis skaičius T: mažiausias skaičius medžių, kuriuos būtina nukirsti. Tolesnėse N eilučių įrašytos N medžių koordinatės. Kiekvienoje šių eilučių įrašyti du sveikieji skaičiai X ir Y: medžio koordinatės x ir y. 

REZULTATAI
Rezultatų bylos pavadinimas artemis.out. Byloje turi būti viena eilutė su dviem sveikaisiais tarpu atskirtais skaičiais I ir J: I-asis medis (jo koordinatės pateiktos pradinių duomenų bylos I+2-oje eilutėje) ir J-asis medis (jo koordinatės pateiktos pradinių duomenų bylos J+2-oje eilutėje) yra stačiakampės kertamos srities kampai. Šių skaičių pateikimo tvarka nesvarbi. Jei yra keli galimi variantai, pateikite vieną iš jų. Visiems testams egzistuoja bent vienas sprendinys.

PAVYZDYS

artemis.in						artemis.out

3
2
1 1
2 3
5 6

1 2

				

RIBOJIMAI
1<N≤20000,  0≤X,Y≤64000 ir 1<T≤N.
50% testų galioja ribojimas: 1<N<5000.